上星期為o左同位日本先生體驗香港的地方風情，所以同佢o黎呢度附近行下，順便食糖水，夠古老嘛。呢度真係幾唔就腳，冇地鐵，泊完車仲要行一大段斜路，難得呢度仲咁出名，利害！我最鐘意食雞蛋糕，不過我多數多數外賣，因為我嫌佢淨食好口乾，而堂食又冇茶水供應，所以我鐘意外賣慢慢嘆！合桃露同杏仁露都好味。個日本先生都話好味，仲話雖然要行斜路好辛苦，但都值得喎～！其實話極之好味又唔係，但係呢間鋪頭咁耐歷史，而且呢類甜品鋪又越來越小，有外地朋友不妨帶佢o黎試下，都幾有香港特色呀～！